György Sárosi (15. syyskuuta 1912, Budapest, Itävalta-Unkari – 9. kesäkuuta 1993, Genova, Italia) oli unkarilainen jalkapalloilija ja jalkapallovalmentaja. Hän edusti Unkaria kaksissa maailmanmestaruuskilpailuissa 1934 sekä 1938. World Soccer -lehti valitsi Sárosin vuosisadan 87. parhaaksi jalkapalloilijaksi 1999. Koko seurajoukkueuransa Sárosi edusti budapestiläistä Ferencvárosia, jossa hän teki 351 maalia 383 pelissä.